MUNICIPIUL  CRAIOVA

CONSILIUL LOCAL AL  MUNICIPIULUI  CRAIOVA
   HOTĂRÂREA NR.162
privind aprobarea modificării Actului Constitutiv al S.C. Eco Urbis Craiova S.R.L.

Consiliul Local al Municipiului Craiova, convocat în şedinţa ordinară din data de 30.04.2026;

Având în vedere referatul de aprobare nr.129795/2026, raportul nr.129801/2026 întocmit de Direcţia Servicii Publice  şi raportul de avizare nr.129899/2026 prin care se propune aprobarea modificării Actului Constitutiv al S.C. Eco Urbis Craiova S.R.L. și avizele nr.11/2026 al Comisiei I - Buget Finanţe, Studii, Prognoze şi Administrarea Domeniului, nr.11/2026 al Comisiei III -Servicii Publice, Liberã Iniţiativã şi Relaţii Internaţionale și nr.15/2026 al Comisiei V- Juridică, Administraţie Publică şi Drepturi Cetăţeneşti;

În conformitate cu prevederile Legii nr.31/1990 - Legea societăţilor, republicată cu modificările şi completările ulterioare, Legii nr.265/2022 privind registrul comerţului şi pentru modificarea şi completarea altor acte normative cu incidenţă asupra înregistrării în registrul comerţului și Ordinului Institutului Național de Statistică nr.377/2024 privind actualizarea Clasificării activităţilor din economia naţională – CAEN;
În temeiul art.129 alin.2 lit.d, coroborat alin.7 lit.n, art.132, art.139 alin.3 lit.h, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul Administrativ, cu modificările şi completările ulterioare;

HOTĂRĂŞTE:
Art.1. Se aprobă modificarea domeniului de activitate principal din cod caen  8310 – activități de întretinere peisagistică, în cod caen 0119 – cultivarea altor plante nepermanente.
Art.2. Se aprobă completarea domeniilor de activitate secundare cu următoarele coduri caen - 7120 – Activităţi de testări şi analize tehnice si 8310 – activități de întreținere peisagistică.
Art.3. Se aprobă modificarea, în mod corespunzător, a actului constitutiv al S.C. Eco Urbis Craiova S.R.L.
Art.4. Se mandatează reprezentantul Municipiului Craiova să semneze actul constitutiv modificat și să semneze contractele de mandat ce vor fi încheiate cu administratorii neexecutivi ai S.C. Eco Urbis Craiova S.R.L.
Art.5. Se împuternicește dl. Grigorie Cristian Marinel, director al S.C. Eco Urbis Craiova S.R.L. să efectueze cuvenitele menţiuni la Oficiul Registrul Comerţului de pe lângă Tribunalul Dolj.
Art.6. Primarul Municipiului Craiova, prin aparatul de specialitate: Compartimentul Administraţie Publică Locală și Relații cu Consiliul Local, Direcţia Servicii Publice și dl. Grigorie Cristian Marinel şi Eco Urbis Craiova S.R.L. vor aduce la îndeplinire prevederile prezentei hotărâri.

